Քաղաքացիական Ծառայության Պաշտոնի Անձնագիր
27-33․5-Մ3-12 Ավագ մասնագետ(2026-05-07 )
1. Ընդհանուր դրույթներ
1.1 Պաշտոնի Անվանում, Ծածկագիր
Ներքին գործերի նախարարություն | Իրավաբանական վարչություն | Դատական պաշտպանության բաժին | Ավագ մասնագետ, (27-33․5-Մ3-12)
1.2 Ենթակա և հաշվետու է
Ավագ մասնագետն անմիջական ենթակա և հաշվետու  է Բաժնի պետին։
1.3 Փոխարինող պաշտոնի կամ պաշտոնների անվանումները
Ավագ մասնագետի բացակայության դեպքում նրան փոխարինում է Բաժնի գլխավոր մասնագետներից մեկը կամ Բաժնի ավագ մասնագետներից մեկը։
1.4 Աշխատավայր
Հայաստանի Հանրապետություն, ք. Երևան, Դավիթաշեն վարչական շրջան, Դավիթաշեն 4-րդ թաղամաս, 31/2։

2. Պաշտոնի բնութագիր
2.1 Աշխատանքի բնույթը (գործառույթներ), Իրավունքները, Պարտականությունները
1. մասնակցում է Բաժնի իրավասության սահմաններում դատական ատյաններում, իսկ անհրաժեշտության դեպքում՝ նաև այլ պետական մարմիններում Նախարարության և նրան ենթակա պետական մարմինների շահերի ներկայացման աշխատանքներին․ 
2. մասնակցում է Նախարարության և նրան ենթակա պետական մարմինների անունից դատական ներկայացուցչության, անհրաժեշտության դեպքում, սահմանված կարգով դատարաններում հանդես գալու որպես հայցվորի (դիմողի), պատասխանողի, երրորդ անձի ներկայացուցչի, տուժողի շահերի պաշտպանության աշխատանքներին․
3. իրականացնում է հայցադիմումների պատասխանների (առարկությունների) կազմման աշխատանքները․
4. իրականացնում է դատական ներկայացուցչության շրջանակներում Նախարարությանը և նրան ենթակա պետական մարմիններին իրավական խորհրդատվության տրամադրման աշխատանքները։
Իրավունքները.
· ստանալ անհրաժեշտ փաստաթղթեր տարբեր դատական ատյաններում Նախարարության և նրան ենթակա պետական մարմինների ներկայացուցչությունը ապահովելու և շահերը պաշտպանելու համար.
· ծառայողական պարտականությունների կատարման համար համապատասխան մարմիններից կամ Նախարարության ստորաբաժանումներից ստանալ անհրաժեշտ փաստաթղթեր, հիմնավորումներ․
· ծառայողական պարտականությունների կատարման համար ստանալ լրացուցիչ տեղեկություններ և նյութեր։
Պարտականությունները.
· հավաքագրել Հայաստանի Հանրապետության դատարաններում Նախարարության և նրան ենթակա պետական մարմինների անունից ստացված հայցադիմումները, դիմումները, վճարման կարգադրությունները, ինչպես նաև Նախարարության դեմ ներկայացված հայցադիմումների, վճարման կարգադրությունների վերաբերյալ կազմել պատասխաններ և ներկայացնել Բաժնի պետին.
· ուսումնասիրել Նախարարության և նրան ենթակա պետական մարմինների կողմից ներկայացված հայցադիմումների, հայցադիմումների պատասխանների, դիրքորոշումների, ինչպես նաև Հայաստանի Հանրապետության դատարանների վճիռների (որոշումների) դեմ վերաքննիչ և/կամ վճռաբեկ բողոքների և/կամ միջնորդությունների ներկայացման աշխատանքները․
· հավաքագրել տեղեկատվություն՝ առաջարկությունների, տեղեկանքների, հաշվետվությունների, միջնորդագրերի, զեկուցագրերի և այլ գրությունների մշակման համար.
· մշակել և Բաժնի պետին ներկայացնել առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ.
· հավաքագրել համապատասխան մարմիններից ստացված մասնագիտական կարծիքները և առաջարկությունները.
· Նախարարության և նրան ենթակա պետական մարմինների շահերի պաշտպանության շրջանակներում ուսումնասիրել դիմումները, միջնորդությունները, առարկությունները, անհրաժեշտ փաստաթղթերը և այլ նյութեր․
· Նախարարության շահերի պաշտպանության նպատակով ուսումնասիրել իրավական ակտերը․
· դատական ներկայացուցչության շրջանակներում ցուցաբերել մեթոդական օգնություն և խորհրդատվություն տրամադրել Նախարարության և նրան ենթակա պետական մարմինների ստորաբաժանումներին․
· համագործակցել համապատասխան տարածքային ստորաբաժանման ղեկավարի հետ։

3 Պաշտոնին ներկայացվող պահանջներ
3.1 Կրթություն, որակավորման աստիճանը
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
Ոլորտ: ԻՐԱՎՈՒՆՔ
Ենթաոլորտ: Իրավունք
Մասնագիտություն: 042101.00.6 Իրավագիտություն կամ 042101.00.7 Իրավագիտություն
3.2 Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ:
3.3 Աշխատանքային ստաժ, աշխատանքի բնագավառում փորձը
Հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ իրավունքի բնագավառում՝ մեկ տարվա աշխատանքայի ստաժ:
3.4 Անհրաժեշտ կոմպետենցիաներ
· ԸՆԴՀԱՆՐԱԿԱՆ
· Բարեվարքություն
· Տեղեկատվության հավաքագրում, վերլուծություն
· Խնդրի լուծում
· Հաշվետվությունների մշակում
· ԸՆՏՐԱՆՔԱՅԻՆ
· Բողոքների բավարարում
· Ժամանակի կառավարում
· Փաստաթղթերի նախապատրաստում

4 Կազմակերպական շրջանակ
4.1 Աշխատանքի կազմակերպման և ղեկավարման պատասխանատվությունը
Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության վերջնարդյունքին նպաստող միջանկյալ արդյունքի ստեղծման համար։ 
4.2 Որոշումներ կայացնելու լիազորությունները
Կայացնում է որոշումներ կառուցվածքային ստորաբաժանման աշխատանքների բնույթով պայմանավորված՝ մասնագիտական գործունեության վերջնարդյունքին նպաստող միջանկյալ արդյունքի ստեղծման շրջանակներում։
4.3 Գործունեության ազդեցությունը
Ունի ազդեցություն մասնագիտական աշխատանքների ապահովման և որոշակի մասնագիտական գործառույթների իրականացման շրջանակներում:
4.4 Շփումները և ներկայացուցչությունը
Իր իրավասության շրջանակներում շփվում և որպես ներկայացուցիչ հանդես է գալիս համապատասխան մարմնի այլ կառուցվածքային ստորաբաժանումների ներկայացուցիչների, այլ մարմինների և միջազգային կազմակերպությունների ներկայացուցիչների հետ, հանդես է գալիս համապատասխան մարմնի ներսում և համապատասխան մարմնից դուրս ձևավորված մասնագիտական աշխատանքային խմբերում:
4.5 Խնդիրների բարդությունը և դրանց լուծումը
Իր լիազորությունների շրջանակներում բացահայտում է մասնագիտական խնդիրներ և ներկայացնում խնդիրների լուծման տարբերակներ և մասնակցում է կառուցվածքային ստորաբաժանման առջև դրված խնդիրների լուծմանը:

